Rob, skilpad in visnet op strand gekry | Maroela Media
Rob, skilpad in visnet op strand gekry
'n Rob en 'n karetskilpad wat in 'n visnet verstrengel geraak en op Langstrand by Kommetjie in die Wes-Kaap uitgespoel het, is Woensdag gered.
Lede van die publiek wat langs die strand gestap het, het op die diere afgekom en alarm gemaak, het Craig Lambinon, woordvoerder van die Nasionale Seereddingsinstituut (NSRI), gesê.
"'n Reddingspan van die NSRI in Kommetjie het reageer en personeel van die Twee Oseane-akwarium het by hulle aangesluit."
Die rob en skilpad was in dieselfde net vasgekeer en volgens Lambinon was hulle waarskynlik 'n hele ruk in die net vasgekeer voor hulle Dinsdagaand tydens 'n storm uitgespoel het.
Die rob was baie getraumatiseerd en gespesialiseerde toerusting is gebruik om die diere te bevry. "Die rob het ongedeerd gelyk en onmiddellik na die see teruggekeer terwyl die skilpad na die Twee Oseane-akwarium geneem is."
Volgens Lambinon het die akwarium laat weet dat die skilpad goeie sorg en rehabilitasie ontvang, in goeie gesondheid is en binnekort weer in die see vrygelaat sal word.
Kommetjie NSRI Wes-Kaap
President se aansoek teen OB vandag aangehoor
Hoës by SAID geskors ná Nugent-verslag
Gemeenskappe hou sleutel tot SA se onderwystoekoms
Dit is so jammer, diere wat moet lei onder mense. Haal al die nette uit, die see is hulle bly plek.
Ja so is hulle lewe gerd en die en die diere kringloop kan weer voort plant baie dankie vir oplenende mense en hulle lewe
Die stappers wat moeite gedoen het om betrokke te raak en die instansies wat reageer het, het gesorg vir 'n storie met 'n goeie einde. Dit sou andersins as nog 'n misstap teen weerlose natuurlewe eindig. Dankie julle ????